

**VALSTYBINĖ ENERGETIKOS reguliavimo taryba**

**Nutarimas**

**DĖL uab „visagino energija“ perskaičiuotų GERIAMOJO vandens tiekimo ir nuotekų tvarkymo paslaugų bazinių kainų nustatymo**

2023 m. gegužės 26 d. Nr. O3E-681

Vilnius

Vadovaudamasi Lietuvos Respublikos geriamojo vandens tiekimo ir nuotekų tvarkymo įstatymo 9 straipsnio 1 dalies 3 punktu, 33 straipsniu, Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybinės energetikos reguliavimo tarybos (toliau – Taryba) 2006 m. gruodžio 21 d. nutarimu
Nr. O3-92 „Dėl Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodikos patvirtinimo“, įvertinusi UAB „Visagino energija“
2023 m. kovo 16 d. raštu Nr. (1.16 Mr)6S-127 „Dėl geriamojo vandens tiekimo ir nuotekų tvarkymo paslaugų bazinių kainų nustatymo tretiesiems bazinių kainų galiojimo metams“ pateiktą prašymą, bei atsižvelgdama į Tarybos Šilumos ir vandens departamento Vandens skyriaus 2023 m.
gegužės 17 d. pažymą Nr. O5E-424 „Dėl UAB „Visagino energija“ perskaičiuotų geriamojo vandens tiekimo ir nuotekų tvarkymo paslaugų bazinių kainų nustatymo“, Taryba n u t a r i a:

1. Nustatyti UAB „Visagino energija“ perskaičiuotas geriamojo vandens tiekimo ir nuotekų tvarkymo paslaugų bazines kainas (be pridėtinės vertės mokesčio):

1.1. perskaičiuotą geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas
bute – 3,02 Eur/m3, iš šio skaičiaus:

1.1.1. geriamojo vandens tiekimo – 1,31 Eur/m3;

1.1.2. nuotekų tvarkymo – 1,71 Eur/m3, iš šio skaičiaus:

1.1.2.1. nuotekų surinkimo – 0,56 Eur/m3;

1.1.2.2. nuotekų valymo – 0,87 Eur/m3;

1.1.2.3. nuotekų dumblo tvarkymo – 0,28 Eur/m3;

1.2. perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams – 3,07 Eur/m3, iš šio skaičiaus:

1.2.1. geriamojo vandens tiekimo – 1,38 Eur/m3;

1.2.2. nuotekų tvarkymo – 1,69 Eur/m3, iš šio skaičiaus:

1.2.2.1. nuotekų surinkimo – 0,56 Eur/m3;

1.2.2.2. nuotekų valymo – 0,86 Eur/m3;

1.2.2.3. nuotekų dumblo tvarkymo – 0,27 Eur/m3;

1.3. perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams, ir vartotojų kategorijai, perkančiai paslaugas daugiabučių gyvenamųjų namų įvade – 2,98 Eur/m3, iš šio skaičiaus:

1.3.1. geriamojo vandens tiekimo – 1,29 Eur/m3;

1.3.2. nuotekų tvarkymo – 1,69 Eur/m3, iš šio skaičiaus:

1.3.2.1. nuotekų surinkimo – 0,56 Eur/m3;

1.3.2.2. nuotekų valymo – 0,86 Eur/m3;

1.3.2.3. nuotekų dumblo tvarkymo – 0,27 Eur/m3;

1.4. perskaičiuotą geriamojo vandens tiekimo ir nuotekų tvarkymo paslaugų bazinę kainą
VĮ Ignalinos atominei elektrinei – 10,39 Eur/m3, iš šio skaičiaus:

1.4.1. geriamojo vandens tiekimo – 5,98 Eur/m3;

1.4.2. nuotekų tvarkymo – 4,41 Eur/m3, iš šio skaičiaus:

1.4.2.1. nuotekų valymo – 2,94 Eur/m3;

1.4.2.2. nuotekų dumblo tvarkymo – 1,47 Eur/m3.

2. Nustatyti, kad:

2.1. taikoma Tarybos 2020 m. lapkričio 5 d. nutarimu Nr. O3E-1100 „Dėl UAB „Visagino energija“ geriamojo vandens tiekimo ir nuotekų tvarkymo paslaugų bazinių kainų derinimo“ suderinta nuotekų dumblo tvarkymo technologinėse grandyse kaina;

2.2. šio nutarimo 1 punkte nurodytos perskaičiuotos geriamojo vandens tiekimo ir nuotekų tvarkymo paslaugų bazinės kainos galioja 12 mėnesių nuo šių kainų įsigaliojimo dienos.

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Tarybos pirmininkas Renatas Pocius